Ούρος Ράτσιτς

Ο **Ούρος Ράτσιτς** (σερβικά: * Урош Рачић*), γεννήθηκε στις 17 Μαρτίου 1998 στο Κράλιεβο της  Σερβίας και είναι Σέρβος επαγγελματίας ποδοσφαιριστής ο οποίος αγωνίζεται ως αμυντικός μέσος στον Άρη Θεσσαλονίκης και την Εθνική Σερβίας.
## Καριέρα
Γέννημα-θρέμα του Κράλιεβο, ο Ράτσιτς ξεκίνησε να παίζει ποδόσφαιρο στις τοπικές ακαδημίες Bambi και Knjaz, μαζί με τον δίδυμο αδελφό του Μπόγκνταν. Μετά από τρία χρόνια στη σχολή ποδοσφαίρου Άλτινα στο Ζέμουν, οι δίδυμοι επέστρεψαν στην πόλη τους και εντάχθηκαν στη τοπική Σλόγκα Κράλιεβο. Έπαιξαν επίσης στη Σλόμποντα Τσάτσακ προτού ενταχθούν στην ΟΦΚ Βελιγραδίου.   Αφού πέρασε δύο χρόνια με την ομάδα νέων, ο Ράτσιτς προβιβάστηκε στην πρώτη ομάδα για τη σεζόν 2015–16.  

Αφού σκόραρε ένα γκολ στη νίκη με 4–1 επί του Ερυθρού Αστέρα Βελιγραδίου, μετακόμισε στην αντίπαλη ομάδα με τον δίδυμο αδελφό του και υπέγραψε τριετές επαγγελματικό συμβόλαιο με τον Ερυθρό Αστέρα στις 13 Μαρτίου 2016.

Ο Ράτσιτς έκανε το ντεμπούτο του με τον Ερυθρό Αστέρα στις 8 Μαΐου 2016 σε ένα φιλικό αγώνα εναντίον του Ολυμπιακού..  Στις 14 Μαΐου 2016, πραγματοποίησε το ντεμπούτο του στη Σερβική Σουπερλίγκα στον εκτός έδρας αγώνα εναντίον της Ράντνικ Σουρντούλιτσα, μπαίνοντας ως αλλαγή στη θέση του Αλεξάνταρ Κατάι.   Στις 6 Ιουλίου, ο Ράτσιτς έκανε την πρώτη του εμφάνιση στις ευρωπαϊκές διοργανώσεις, στον επαναληπτικό αγώνα του πρώτου προκριματικού γύρου για το ΟΥΕΦΑ Γιουρόπα Λιγκ 2017–18, σε μια ισοπαλία 3–3 εναντίον της μαλτέζικης Φλοριάνα. 

Σημείωσε το πρώτο του γκολ με τον Ερυθρό Αστέρα Βελιγραδίου σε μια νίκη με 3–1 εναντίον της ΟΦΚ Μπάτσκα στις 13 Αυγούστου.  Την τελευταία ημέρα της καλοκαιρινής μεταγραφικής περιόδου του 2017, ο Ράτσιτς επέκτεινε το συμβόλαιό του με τον Ερυθρό Αστέρα έως τις 30 Ιουνίου 2021. 
Σκόραρε επίσης σε μια νίκη με 2–1 εναντίον της Μλάντοστ Λουτσάνι στον 14ο αγώνα της σερβικής Superliga.  Το γκολ του ανακηρύχθηκε γκολ της εβδομάδας στην εγχώρια ποδοσφαιρική διοργάνωση, μετά το οποίο κέρδισε ένα ρολόι χειρός ως βραβείο. 

Το καλοκαίρι του 2018 ο Ράτσιτς μεταγράφηκε στην Βαλένθια. Στις 13 Ιουνίου 2018, υπέγραψε τετραετές συμβόλαιο,   αλλά αγωνίστηκε κυρίως με την Βαλένθια ΚΦ Μεστάγια στην Σεγούντα Ντιβιζιόν Β. Την ίδια χρονιά, στις 4 Δεκεμβρίου, ο Ράτσιτς έκανε το ντεμπούτο του για τη Βαλένθια σε μια νίκη με 1–0 εναντίον της CD Ebro στο Κύπελλο Ισπανίας.

Στις 14 Ιανουαρίου 2019, ο Ράτσιτς εντάχθηκε στην ομάδα της Σεγούντα Ντιβιζιόν, την Τενερίφε, με τη μορφή δανεισμού μέχρι το τέλος της σεζόν. Στη συνέχεια, τον Αύγουστο του 2019, δόθηκε δανεικός στην πορτογαλική ομάδα Φαμαλισάο.

Στην αρχή της σεζόν 2020/21, επέστρεψε στη Βαλένθια, όπου καθιερώθηκε στην βασική ενδεκάδα για πρώτη φορά. Στην αρχή της σεζόν 2022/23, παραχωρήθηκε εκ νέου δανεικός πίσω στην Πορτογαλία, αυτή τη φορά στην Μπράγκα. Το καλοκαίρι του 2023, ο Ράτσιτς μεταγράφηκε στην Σασσουόλο. Τη σεζόν 2024/25, μεταγράφηκε δανεικός στη Γουέστ Μπρόμιτς Άλμπιον.

Την 1η Φεβρουαρίου 2025, ο Ράτσιτς επέστρεψε, ως δανεικός με οψιόν αγοράς, στην Μπράγκα.

Στις 14 Ιουλίου 2025, ο Ράτσιτς υπέγραψε τετραετές συμβόλαιο με τον Άρη Θεσσαλονίκης. Πραγματοποίησε το ντεμπούτο του με τους "κίτρινους" στις 24 Ιουλίου 2025, στον εκτός έδρας αγώνα για το δεύτερο προκριματικό γύρο του ΟΥΕΦΑ Κόνφερενς Λιγκ 2025–26, εναντίον της Αράζ Ναχτσιβάν. 

Σημείωσε το πρώτο του τέρμα με τη φανέλα του Άρη στις 6 Ιανουαρίου 2026, σκοράροντας με μακρινό σουτ το δεύτερο γκολ της ομάδας του, στον εντός έδρας αγώνα για το Κύπελλο Ελλάδας κόντρα στον Παναιτωλικό.

## Εθνικές ομάδες
Ως μέλος της εθνικής ομάδας ποδοσφαίρου κάτω των 18 ετών της Σερβίας, ο Ράτσιτς έπαιξε αρκετούς αγώνες το 2016 και σκόραρε ένα γκολ εναντίον της Αρμενίας στις 15 Μαρτίου 2016. 
Τον Αύγουστο του 2016, ο Ράτσιτς κλήθηκε στην ομάδα Κ19 της Σερβίας για το Τουρνουά Μνήμης Στέβαν Βίλοτιτς, όπου έκανε το ντεμπούτο του στον εναρκτήριο αγώνα εναντίον των Ηνωμένων Πολιτειών Κ-19.  Σε έναν φιλικό αγώνα εναντίον της Γεωργίας στις 8 Οκτωβρίου 2016, ο Ράτσιτς σκόραρε το πρώτο του γκολ για την εθνική ομάδα Κ19 με πέναλτι.
Στις 9 Μαρτίου 2017, ο Ράτσιτς σκόραρε εναντίον της Βοσνίας και Ερζεγοβίνης στον προκριματικό γύρο elite για το Ευρωπαϊκό Πρωτάθλημα Κ19 του 2017. 

Ο Ράτσιτς έλαβε την πρώτη του κλήση στην Εθνική Σερβίας Κ-21 από τον προπονητή Γκόραν Τζόροβιτς τον Δεκέμβριο του 2017. 

Έκανε το ντεμπούτο του για την ομάδα σε έναν εκτός έδρας φιλικό αγώνα εναντίον του Κατάρ στις 17 Δεκεμβρίου 2017. 

Στις 24 Μαρτίου 2021, ο Ράτσιτς έκανε το ντεμπούτο του με την εθνική ομάδα της Σερβίας σε έναν αγώνα προκριματικών του Παγκοσμίου Κυπέλλου 2022 εναντίον της Εθνικής Ιρλανδίας.  Τον Νοέμβριο του 2022, επιλέχθηκε στην ομάδα της Σερβίας για το Παγκόσμιο Κύπελλο 2022 στο Κατάρ.

## Διακρίσεις
**Ερυθρός Αστέρας Βελιγραδίου**
* Σερβική Σουπερλίγκα: 2015–16, 2017–18
**Βαλένθια**
* Κύπελλο Ισπανίας: 2018–19

## Παραπομπές

## Εξωτερικές πηγές
*  Προφίλ στο BDFutbol
* Προφίλ στο WorldFootball.net
* Προφίλ στο Soccerbase
* Προφίλ στο transfermarkt.com

Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ18
Κατηγορία:Ποδοσφαιριστές Εθνικής Σερβίας Κ19 
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές ΦΚ Φαμαλισάο
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παγκοσμίου Κυπέλλου 2022